2016. gada 20.decembrī Noteikumi Nr. 865

Rīgā (prot. Nr. 69 78. §)

**Grozījumi Ministru kabineta 2007. gada 18. decembra noteikumos Nr. 876 "Transportlīdzekļu un to numurēto agregātu tirdzniecības noteikumi"**

Izdoti saskaņā ar

[Ceļu satiksmes likuma](http://likumi.lv/ta/id/45467-celu-satiksmes-likums)

4.1panta trešo un ceturto daļu

1. Izdarīt Ministru kabineta 2007. gada 18. decembra noteikumos Nr. 876 "Transportlīdzekļu un to numurēto agregātu tirdzniecības noteikumi" (Latvijas Vēstnesis 2007, 207. nr.; 2008, 140. nr.; 2013, 81. nr.; 2015, 219. nr.) šādus grozījumus:

 1.1. izteikt 5.1 punktu šādā redakcijā:

"5.1 Komersants, izmantojot speciālu transportlīdzekļu un to numurēto agregātu tirdzniecībai paredzētu programmnodrošinājumu tiešsaistes režīmā ar transportlīdzekļu un to vadītāju valsts reģistru, iegūst transportlīdzekļa tehniskos datus un informāciju par veiktajām darbībām saglabā atsevišķā CSDD uzturētā, transportlīdzekļu tirdzniecībai paredzētā reģistrā (turpmāk – tirdzniecības reģistrs). Informācija par tirdzniecībai pieņemtiem transportlīdzekļiem ir publiski pieejama.";

1.2. izteikt 6. punktu šādā redakcijā:

"6. Tirdzniecības vietā iekārto vismaz 150 m2 lielu teritoriju (ēkā vai norobežotā atklātā laukumā), kurā izvieto tirdzniecībai paredzētus transport­līdzekļus vai numurētos agregātus. Ja tirdzniecības vieta ir paredzēta tikai mopēdu, motociklu, triciklu vai kvadriciklu tirdzniecībai, teritorija ir vismaz 30 m2 liela.";

1.3. papildināt noteikumus ar 23.5 apakšpunktu šādā redakcijā:

"23.5. konstatēts, ka īpašumtiesību apliecība noformēta transportlīdzeklim, kurš īpašumtiesību apliecības noformēšanas brīdī nav atradies transportlīdzekļu tirdzniecības vietā.";

1.4. izteikt 25. punktu šādā redakcijā:

"25. Vienas tirdzniecības vietas izslēgšana no tirdzniecības reģistra neierobežo citu šī komersanta tirdzniecības vietu darbību. No tirdzniecības reģistra izslēgtu tirdzniecības vietu atjauno reģistrā ne ātrāk kā trīs mēnešus pēc tirdzniecības vietas izslēgšanas no tirdzniecības reģistra, veicot atkārtotu tirdzniecības vietas reģistrāciju, ja komersants ir novērsis pieļautos pārkāpumus un nav pamata uzskatīt, ka tādi tiks pieļauti atkārtoti. Komersanta tirdzniecības vietu reģistrā neatjauno, ja tā no reģistra izslēgta atkārtoti divu gadu laikā.";

1.5. papildināt 28.1. apakšpunktu aiz vārdiem "iegādājies no izgatavotāja" ar vārdiem "vai tā oficiālā pārstāvja";

1.6. svītrot 28.4. apakšpunktu;

1.7. papildināt 28.5. apakšpunktu aiz vārdiem "nodod tā izgatavotājs" ar vārdiem "vai tā oficiālais pārstāvis";

1.8. papildināt noteikumus ar 28.1 9. apakšpunktu šādā redakcijā:

"28.1 9. automobiļa radītā oglekļa dioksīda (CO2) izmešu daudzumu uz vienu kilometru par tādu vieglo automobili, kurš pirmo reizi reģistrēts pēc 2008. gada 31. decembra un ir aprīkots ar iekšdedzes dzinēju vai pēc savas konstrukcijas ir aprīkots ar iekšdedzes dzinēju un kā mehānisku dzinējspēku izmanto enerģiju no transportlīdzeklī glabātas elektroenerģijas vai dzinējspēka glabāšanas iekārtas (piemēram, akumulators, kondensators, spararats vai ģenerators).";

1.9. izteikt X nodaļas nosaukumu šādā redakcijā:

"**X. Noslēguma jautājumi**";

1.10. papildināt noteikumus ar 74. punktu šādā redakcijā:

"74. Tirdzniecības vietās, kas reģistrētas līdz 2016. gada 31. decembrim un neatbilst šo noteikumu 6. punktā minētajām prasībām, var veikt transportlīdzekļu un to numurēto agregātu tirdzniecību līdz 2017. gada 31. decembrim."

2. Noteikumi stājas spēkā 2017. gada 1. janvārī.

Ministru prezidents Māris Kučinskis

Satiksmes ministrs Uldis Augulis